**APSTIPRINĀTS**

ar ģenerālprokurora J.Stukāna

|  |
| --- |
| 18.03.2021.RRīkojumu Nr.P-101-104-2021-00004 |

**Pielikums**

**Latvijas Republikas prokuratūras**

**privātuma politika**

 **1. Vispārīgie jautājumi**

1. Latvijas Republikas prokuratūras (turpmāk – Prokuratūra) privātuma politikas mērķis ir sniegt datu subjektam (turpmāk – personai) informāciju par to, kādam nolūkam un uz kāda tiesiska pamata Prokuratūra apstrādā personas datus, par personas datu glabāšanas termiņiem, par personas datu saņēmējiem, kā arī informēt personu par viņas tiesībām.
2. Prokuratūra apstrādājot personas datus ievēro:

2.1. Eiropas Parlamenta un Padomes regulu (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula);

2.2. Eiropas Parlamenta un Padomes direktīvu (ES) 2016/680 par fizisku personu aizsardzību attiecībā uz personas datu apstrādi, ko veic kompetentās iestādes, lai novērstu, izmeklētu, atklātu noziedzīgus nodarījumus vai sauktu pie atbildības par tiem vai izpildītu kriminālsodus, un par šādu datu brīvu apriti, ar ko atceļ Padomes Pamatlēmumu 2008/977/TI;

2.3. likumu “Par fizisko personu datu apstrādi kriminālprocesā un administratīvā pārkāpuma procesā”;

2.4. Fizisko personu datu apstrādes likumu;

2.5. Prokuratūras likumu;

2.6. citu normatīvo aktu prasības attiecībā uz fizisko personu datu aizsardzību, - apstrādājot tādus personas datus, kas nepieciešami Prokuratūras funkciju izpildei un darbības nodrošināšanai.

3. Prokuratūras privātuma politika attiecas uz ikvienu personu, kuras personas datus Prokuratūra apstrādā.

**2. Pārziņa nosaukums un kontaktinformācija, datu aizsardzības speciālista kontaktinformācija**

4. Pārzinis - Prokuratūra, reģ. Nr. 90000022859, adrese: Kalpaka bulvāris 6, Rīga, LV-1801, tālrunis: 67044400, e-pasts: gen@lrp.gov.lv, tīmekļa vietnes adrese: [www.lrp.gov.lv](http://www.lrp.gov.lv).

5. Datu aizsardzības speciālista e-pasts: datudrosiba@lrp.gov.lv.

**3. Personas datu apstrādes nolūks un tiesiskais pamats**

6. Prokuratūra apstrādā personas datus šādiem nolūkiem:

6.1. Prokuratūras funkciju izpildei:

6.1.1. izmeklēšanas un operatīvās darbības, valsts drošības iestāžu izlūkošanas un pretizlūkošanas procesu un valsts noslēpuma aizsardzības sistēmas atbilstības likumiem uzraudzībai;

6.1.2. izmeklēšanas veikšanai;

6.1.3. kriminālvajāšanas uzsākšanai un veikšanai;

6.1.4. valsts apsūdzības uzturēšanai;

6.1.5. sodu izpildes uzraudzībai;

6.1.6. personu un valsts tiesību un likumīgo interešu aizsardzībai;

6.1.7. prasības pieteikumu vai iesniegumu tiesā iesniegšanai;

6.1.8. lai piedalītos lietu izskatīšanā tiesā;

6.2. personu iesniegumu un informācijas pieprasījumu apstrādei;

6.3. Prokuratūras dokumentu un arhīva pārvaldībai;

6.4. personāla vadības un sociālo garantiju nodrošināšanai;

6.5. grāmatvedības un finanšu uzskaitei;

6.6. līgumu sagatavošanai, noslēgšanai, izpildei;

6.7. Prokuratūras likumīgo interešu aizsardzībai;

6.8. noziedzīgu nodarījumu novēršanai vai atklāšanai saistībā ar īpašuma aizsardzību un personas vitāli svarīgu interešu, tai skaitā dzīvības un veselības, aizsardzībai.

7. Prokuratūras galvenie tiesiskie pamati personas datu apstrādei ir:

7.1. uz Prokuratūru attiecināmu juridisko pienākumu izpilde;

7.2. lai izpildītu uzdevumu, ko veic, īstenojot Prokuratūrai likumīgi piešķirtās oficiālās pilnvaras.

8. Prokuratūras papildu tiesiskie pamati personas datu apstrādei ir:

8.1. līguma, kura līgumslēdzēja puse ir persona, izpildei vai pasākumu veikšanai pēc personas pieprasījuma pirms līguma noslēgšanas;

8.2. lai aizsargātu personas vai citas fiziskas personas vitālas intereses;

8.3. Prokuratūras vai trešās personas leģitīmo interešu ievērošanai;

8.4. personas piekrišana, kas var tikt prasīta atsevišķos gadījumos.

**4. Glabāšanas termiņš**

9. Prokuratūra personas datu glabāšanas termiņa noteikšanai izmanto šādus kritērijus:

9.1. kamēr ārējos normatīvajos aktos noteiktajā kārtībā Prokuratūra vai persona var realizēt savas likumīgās intereses;

9.2. kamēr Prokuratūrai pastāv juridisks pienākums glabāt personas datus;

9.3. kamēr ir spēkā personas piekrišana attiecīgai personas datu apstrādei, ja nepastāv cits likumīgs personas datu apstrādes pamats.

10. Pēc tam, kad minētie kritēriji nav piemērojami, personas dati tiek dzēsti vai iznīcināti, vai nodoti glabāšanā valsts arhīvam saskaņā ar normatīvo aktu prasībām.

**5. Personas datu saņēmēju kategorijas, personas datu nodošana trešajām valstīm**

 **vai starptautiskajām organizācijām**

11. Prokuratūra var nodod personas datus šādiem personas datu saņēmējiem:

11.1. Prokuroriem un Prokuratūras darbiniekiem, kuriem tas ir nepieciešams amata vai darba pienākumu izpildei;

11.2. tiesībaizsardzības iestādēm, valsts un pašvaldību iestādēm, citu valstu kompetentajām iestādēm normatīvajos aktos noteiktajos gadījumos, šajos normatīvajos aktos noteiktajā kārtībā un apjomā;

11.3. ārpakalpojuma sniedzējiem (apstrādātājiem), slēdzot attiecīgu līgumu un nosakot ārpakalpojuma sniedzējiem (apstrādātājiem) saistošas prasības personas datu aizsardzības nodrošināšanai, saskaņā ar personas datu aizsardzību piemērojamiem normatīvajiem aktiem;

11.4. trešajām personām, rūpīgi izvērtējot vai šādai personas datu nodošanai ir juridisks pamats.

12. Prokuratūras funkciju, uzdevumu un pienākumu izpildei dažkārt ir nepieciešams nodot personas datus trešajām valstīm vai starptautiskajām organizācijām. Šāda datu nodošana notiek ievērojot normatīvo aktu prasības un nodrošinot pietiekamu aizsardzības līmeni.

**6. Personas tiesības**

13. Personai ir tiesības saņemt normatīvajos aktos noteikto informāciju par savu personas datu apstrādi Prokuratūrā, pieprasīt piekļuvi saviem personas datiem, tos labot, dzēst, ierobežot savu personas datu apstrādi, iebilst pret savu personas datu apstrādi, realizēt tiesības uz savu personas datu pārnesamību, kā arī iesniegt sūdzību par savu personas datu apstrādi Datu valsts inspekcijai ([www.dvi.gov.lv](http://www.dvi.gov.lv/)) Elijas ielā 17, Rīgā, LV-1050, ja persona uzskata, ka tās tiesības un intereses tiek pārkāptas.

14. Gadījumā, ja personas datu apstrāde tiek veikta, pamatojoties uz personas piekrišanu, personai ir tiesības jebkurā laikā to atsaukt. Piekrišanas atsaukums neietekmē tās apstrādes likumību, kas tikusi veikta, pamatojoties uz piekrišanu.

15. Personas tiesības var tikt ierobežotas normatīvajos aktos noteiktajos gadījumos.

16. Persona īstenojot savas tiesības, kā arī norādot, ka tas ir “datu subjekta pieprasījums”, var vērsties Prokuratūrā šādos veidos:

16.1. nosūtot iesniegumu pa pastu uz adresi: Kalpaka bulvāris 6, Rīga, LV-1801;

16.2. nosūtot iesniegumu elektroniski uz e-pasta adresi: gen@lrp.gov.lv (iesniegumam jābūt parakstītam ar drošu elektronisko parakstu);

16.3. nosūtot iesniegumu, autorizējoties portālā [www.latvija.lv](http://www.latvija.lv).

17. Pēc personas pieprasījuma saņemšanas Prokuratūra izvērtē pieprasījumu un izpilda to, ievērojot normatīvajos aktos noteiktās prasības.

**7. Noslēguma jautājums**

18. Prokuratūra ir tiesīga veikt izmaiņas un papildinājumus šajā privātuma politikā, publicējot privātuma politikas aktuālo redakciju Prokuratūras tīmekļa vietnē sadaļā Fizisko personu datu apstrāde prokuratūrā.

ŠIS DOKUMENTS IR ELEKTRONISKI PARAKSTĪTS AR DROŠU

ELEKTRONISKO PARAKSTU UN SATUR LAIKA ZĪMOGU